
Parlamentul  României

Camera  Deputaților

Comisia pentru industrii si servicii









București, 10.11.2021




                                                    Nr.4c-3/296/2008
BIROUL PERMANENT

AL

CAMEREI DEPUTAȚILOR



Vă înaintăm, alăturat, Raportul asupra Propunerii legislative pentru completarea art.35 din Legea serviciului de iluminat public nr.230/2006, transmisă cu adresa nr.P.l.x. 390/2008 din 17 iunie 2008.



În raport de obiectul și conținutul său, propunerea legislativă face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

PREȘEDINTE,

Sándor Bende

Parlamentul  României

Camera  Deputaților

Comisia pentru industrii si servicii


București, 10.11.2021





                                                    Nr.4c-3/296/2008

R A P O R T

asupra Propunerii legislative pentru completarea art.35 din Legea serviciului de iluminat public nr.230/2006


În conformitate cu prevederile art.95 din Regulamentul Camerei Deputaților, republicat, cu modificările ulterioare, Comisia pentru industrii și servicii a fost sesizată, spre dezbatere în fond, cu Propunerea legislativă pentru completarea art.35 din Legea serviciului de iluminat public nr.230/2006, transmisă cu adresa nr.P.l.x. 390/2008 din 17 iunie 2020, înregistrată la comisie sub nr.4c-3/296 din 18 iunie 2008.



Consiliul Legislativ, prin adresa nr.1608/23.11.2007, avizează favorabil propunerea legislativă.


Guvernul României, prin adresa nr.182/DPSG/23.01.2008, nu susține adoptarea propunerii legislative.



Senatul, în calitate de primă Cameră sesizată, a respins propunerea legislativă în ședința din 12 mai 2008.



Comisia juridică, de disciplină și imunități și Comisia pentru buget, finanțe și bănci, cu avizele nr.Pl.x 390 din 10 septembrie 2008, respectiv nr.22/283 din 05 martie 2009, au avizat negativ propunerea legislativă.


Propunerea legislativă are ca obiect de reglementare completarea art.35 din Legea serviciului de iluminat public nr.230/2006, cu completările ulterioare, în sensul introducerii unei noi surse de finanțare pentru iluminatul public pe drumurile naționale ce tranzitează unitățile administrativ-teritoriale. Compania Națională de Autostrăzi și Drumuri Naționale din România este principalul finanțator, urmând să suporte 75% din valoarea facturii lunare emise de operatori pentru serviciile prestate, restul de 25% urmând să fie suportat de în continuare de consiliile locale.
Membrii Comisiei pentru industrii și servicii au examinat propunerea legislativă în ședința din 09 noiembrie 2021 și au hotărât, cu majoritate de voturi, să propună plenului Camerei Deputaților respingerea  Propunerii legislative pentru completarea art.35 din Legea serviciului de iluminat public nr.230/2006, din următoarele considerente:

- Legea serviciilor comunitare de utilităţi publice nr.51/2006, republicată, cu modificările și completările ulterioare,  instituie, la art.3, regula potrivit căreia serviciile de utilităţi publice (inclusiv iluminatul public) sunt în responsabilitatea autorităţilor administraţiei publice locale sau, după caz, a asociațiilor de dezvoltare intercomunitară având ca scop serviciile de utilități publice;

- Ordonanţa Guvernului nr.43/1997 privind regimul drumurilor, republicată, cu modificările și completările ulterioare, precum şi Ordonanţa de urgenţă Guvernului nr.84/2003 privind înfiinţarea Companiei Naţionale de Autostrăzi şi Drumuri Naţionale din România S.A. (CNADNR - SA) prin reorganizarea Regiei Autonome Administraţia Naţională a Drumurilor din România, cu modificările și completările ulterioare, stabilesc atribuțiile CNADNR - SA de administrare a drumurilor, serviciul de iluminat public nefăcând parte din activitatea CNADNR – SA;

- o prioritate la nivel naţional o constituie construirea autostrăzilor, iar diminuarea bugetului companiei poate afecta programele în derulare;

- decizia schimbării destinației unor fonduri cu valori considerabile se poate lua pe baza unor estimări financiare, fiind necesară o cuantificare a efortului companiei.

La lucrările comisiei au fost prezenți deputați conform listei de prezență.
La lucrările comisiei a participat, în calitate de invitat, din partea Companiei Naționale de Administrare a Infrastructurii Rutiere doamna Mariana Ciocan - șef serviciu.


În raport de obiectul și conținutul său, propunerea legislativă face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările ulterioare, Camera Deputaților este Cameră decizională.

                PREȘEDINTE,                     

SECRETAR,

                 Sándor Bende                               Oana-Marciana Özmen
Consilier parlamentar, Isabela-Patricia Robe

